Δραμαμίνη (μουσικό συγκρότημα)

Οι Δραμαμίνη είναι ελληνικό μουσικό συγκρότημα εναλλακτικής rock. Γράφουν μουσική, στίχους, ζωγραφίζουν, ενορχηστρώνουν, σκηνοθετούν. Πυρήνας του συγκροτήματος είναι τα αδέρφια Γιάννης και Χάρης Μιχαηλίδης με καταγωγή από τη Δράμα, εξού και η ονομασία τους. 

 Ιστορία 
Έχουν κυκλοφορήσει πέντε δισκογραφικές δουλειές, το "Ταξίδι πλάι στο παράθυρο" (2007), "Το σύμπαν μέσα μου" (2CD + DVD, 2011), «Με το Μηδέν και το Άπειρο να συμφιλιωθούμε» (Μελοποιημένα ποιήματα του Κ. Γ. Καρυωτάκη, Διπλός ψηφιακός δίσκος + Εφαρμογή, 2014), "Μαρς" (2018), ένα digital single με τίτλο "Τελευταία νύχτα στη Γη" (2020) και πρόσφατα το Ep με τίτλο "Ούτε ένα σύννεφο σήμερα (2021). 

Το 2005 συμμετείχαν στο Φεστιβάλ Τραγουδιού Θεσσαλονίκης με το τραγούδι «Δρόμος». 

Το 2011 σκηνοθέτησαν την πρώτη δική τους ταινία μικρού μήκους με τίτλο Νέφη, με θέμα τα χωριά που ερημώνουν και τη μοναξιά των ηλικιωμένων. Στην ταινία περιλαμβάνονται ποιήματα από ανέκδοτη ποιητική συλλογή του Γιάννη Μιχαηλίδη. (Ένα Βασίλειο Από Άμμο Κι Από Ήλιο - Ιστολόγιο με ποιήματα του Γιάννη Μιχαηλίδη). 

Το 2014 έφτιαξαν μια εφαρμογή που ανήκει στην κατηγορία των Adventure Games όπου και «στεγάστηκε» ο δίσκος «Με το Μηδέν και το Άπειρο να συμφιλιωθούμε». 

Το 2018 ξεκίνησαν τη συνεργασία τους με τη Minos-EMI και κυκλοφόρησαν το άλμπουμ «Μαρς» με 14 νέα τραγούδια. Σταθμός στη καριέρα τους αποτέλεσε η κυκλοφορία του τραγουδιού "Αγάπη".  

Τον Σεπτέμβρη του 2019 εμφανίστηκαν στη σκηνή της Τεχνόπολης στο «Ξανά 1999» τη μεγάλη γιορτή για τα 20 χρόνια της Τεχνόπολης. Τον Ιούνιο του ίδιου έτους εμφανίστηκαν στα Mad Video Music Awards.  

Παράλληλα, γράφουν μουσική και στίχους και για άλλους καλλιτέχνες (Πάνος Μουζουράκης «Αυτή είναι η ζωή», «Sweet Understanding Love», «Bollywood», Κωστής Μαραβέγιας, Σάκης Ρουβάς «Έλα στο χορό», Πυξ Λαξ «Αμέρικα»). 

Επίσης αναλαμβάνουν την επιμέλεια παραγωγής δίσκων, artworks και τη σκηνοθεσία video clips άλλων καλλιτεχνών (Νίκος Πορτοκάλογλου, Μανώλης Φάμελλος, Στάθης Δρογώσης, Πάνος Μουζουράκης, Ελεωνόρα Ζουγανέλη, Φίλιππος Πλιάτσικας, Μύρωνας Στρατής, Κύριος Κ., Σπύρος Γραμμένος, Γιώργος Δημητριάδης κ.α.). 

Επί σκηνής έχουν συνεργαστεί με τον Θάνο Ανεστόπουλο, το Νίκο Πορτοκάλογλου, τον Φίλιππο Πλιάτσικα, το Μανώλη Φάμελλο, τον Στάθη Δρογώση, τον Κύριο Κ., τον Ορέστη Ντάντο, την ορχήστρα της ΕΡΤ και πολλούς άλλους.

 Δισκογραφία  
 Ούτε Ένα Σύννεφο Σήμερα (Ep 2021)
Τελευταία Νύχτα Στη Γη (Single 2020)
Μαρς (2018)
Με το Μηδέν και το Άπειρο να Συμφιλιωθούμε (2014, ποίηση Κώστα Καρυωτάκη)
 Το Σύμπαν Μέσα μου (2011)  
 Ταξίδι πλάι στο Παράθυρο (2007) 

 Μέλη 
 Χάρης Μιχαηλίδης - Στίχοι, μουσική, φωνή, ηλεκτρική κιθάρα
 Γιάννης Μιχαηλίδης - Στίχοι, μουσική, ακουστική κιθάρα, φωνητικά
 Αλέκος Βουλγαράκης - Ηλεκτρική κιθάρα
 Κώστας Γιαννίρης - Μπάσο, φωνητικά
 Αλέκος Κούρτης - Τύμπανα
 Στέφανος Δανιηλίδης - Πλήκτρα, φωνητικά

Πρώην μέλη
 Γιώργος Χατζηκωνσταντίνου (Φωνή)
 Γιώργος Λιβαδάς (Τύμπανα)
 Κωστής Βήχος (Μπάσο)
 Γιάννης Μπέλλος (Μπάσο)

 Εξωτερικοί σύνδεσμοι  
 Επίσημη ιστοσελίδα 
 Δραμαμίνη στο Facebook
 Δραμαμίνη στο Instagram
 Ένα Βασίλειο Από Άμμο Κι Από Ήλιο - Ιστολόγιο με ποιήματα του Γιάννη Μιχαηλίδη
 Σ΄ αυτή τη χώρα μάς έμαθαν να ζούμε σαν φταίχτες, συνέντευξη στο Βήμα, 26 Ιουνίου 2011
 Οι Δραμαμίνη μελοποιούν Καρυωτάκη, και μας εξηγούν το γιατί, συνέντευξη στο Lifo, 3 Φεβρουαρίου 2014
 Συνέντευξη Δραμαμίνη: Το συγκρότημα που μελοποίησε Καρυωτάκη με ρόκ ήχο!, συνέντευξη στο Tralala.gr, 26 Οκτωβρίου 2012

Κατηγορία:Ελληνικά rock συγκροτήματα